Turneringen startet i 1987 som Vestcup, og har i løpet av årene blitt en av Norges største innendørs volleyballturneringer. Åpningsturneringen i Rogaland var før 1987 en årlig turnering for alle lag i Rogaland. Turneringen var en stormønstring med kamper i omtrent alle idrettshaller i Stavanger området, og tilreisende lag fra hele fylket. I 1987 overtok KFUM Stavanger den tekniske delen av arrangementet og skiftet navn til Vestcup.